Public procurement notice: Contract Award Notice
Published: 2023-03-24
Buyer: Skatteministeriet ved Udviklings-og Forenklingsstyrelsen
Country: DK
Contract type: Services
Procedure: Negotiated without a prior call for competition
CPV classification: 48000000 | 72000000 | 72100000 | 72200000 | 72220000: Systems and technical consultancy services
Estimated value: 90000000 DKK
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tillægsaftalen er indgået af Skatteministeriet ved UFST. Tillægget kan således benyttes af hele Skatteministeriets koncernområde der p.t. består af: Skatteministeriets departement, IT-tilsynet, Medarbejder- og Kompetencestyrelsen, Spillemyndigheden, Skatteankestyrelsen og Skatteforvaltningen, herunder Skattestyrelsen, Vurderingsstyrelsen, Motorstyrelsen, Gældsstyrelsen, Toldstyrelsen, Administrations- og Servicestyrelsen og Udviklings- og Forenklingsstyrelsen.
UFST har indgået en kontrakt, jf. beskrivelsen i II.2.4), IV.1.1) og VI.3), (benævnt "Tillægsaftale til kontrakt om drift, support, vedligehold og videreudvikling af vurderingssystemet") med KMD.
UFST har tidligere indgået en Tillægsaftale med KMD om fortsættelse af sikker drift som led i udbudssætning af en del af det danske skattevæsens grundlæggende IT-systemer for person- og erhvervsbeskatning hos KMD jf. kontraktindgåelsesbekendtgørelse 2022/S 107-301009.
UFST har nu i forlængelse heraf indgået en kontrakt (benævnt "Tillægsaftale til kontrakt om drift, support, vedligehold og videreudvikling af vurderingssystemet") med KMD om ejendomsvurderingssystemet, kaldet VUR, som fortsat vil være en del af de grundlæggende IT-systemer hos UFST til skatteinddrivning i en længere periode. VUR-systemet anvendes til at udarbejde ejendomsvurderinger på alle ejendomme. UFST har allerede igangsat processen med at frigøre VUR-systemet fra KMD's legacy-systemer og er i færd med at implementere et nyt system (Ejendom & Grunde/E&G), som skal erstatte VUR-systemet og dets funktionaliteter på sigt. Den aftale, som UFST har indgået med KMD vedrører alene drift, support, vedligehold og i krævet omfang videreudvikling af VUR-systemet - frem til VUR-systemets udfasning.
Kontrakten indeholder bestemmelser svarende til det oprindelige aftalekompleks med de nødvendige præciseringer og tilpasninger med henblik på at realisere formålet. Kontrakten løber indtil det nye vurderingssystem er færdigimplementeret og samtlige funktionaliteter i VUR kan udfases. Kontrakten vedrører således ikke et nyt system, men sikrer alene drift og vedligehold af det oprindelige system, og alene i et begrænset omfang nødvendige ændringer, indtil implementeringen af det nye system er færdigudviklet, forventeligt i 2025. Da Skatteankestyrelsen i forbindelse med klagesager kan have brug for at generere tidligere ejendomsvurderinger i op til forventeligt 10 år efter VUR's udfasning til brug for klagesager over tidligere vurderinger foretaget via VUR fra den periode hvor VUR var i drift, forventes systemet i begrænset omfang blive anvendt i den efterfølgende periode efter færdigimplementeringen af E&G.
UFST har med ekstern bistand fået gennemført omfattende analyser af de tekniske afhængigheder, der kendetegner de omfattede legacy-systemer med henblik på at vurdere mulighederne for at udbudssætte systemerne. Det er konklusionen, at et leverandørskifte på nuværende tidspunkt er objektivt umuligt i forhold til systemerne omfattet af aftalerne med KMD, herunder VUR, som er genstand for tillægget. Selv efter en årrække med forberedelse vil udbud af systemerne være forbundet med betydelige risici. For en nærmere redegørelse for den objektive umulighed, henvises til IV.1.1 og VI.3 nedenfor.
UFST har derfor vurderet, at kontrakten kunne tildeles ved udbud med forhandling uden forudgående offentliggørelse med hjemmel i udbudslovens § 80, stk. 3, nr. 2, men også til dels § 80, stk. 3, nr. 3.
Kontraktens værdi er baseret på den anslåede værdi ved afsendelse af bekendtgørelsen, jf. udbudslovens § 29 og opgjort efter fremgangsmåde i udbudslovens § 38, nr. 2 (fire års værdi).
Det er med ekstern bistand konkluderet, at det er objektivt umuligt at foretage et leverandørskifte af driften og vedligeholdelsen af  ejendomsvurderingssystemet VUR på nuværende tidspunkt. Det er konklusionen, at det vil tage en årrække at få afviklet interoperationaliten og sammenhængen til KMD's legacy-systemer og få oplært nye medarbejdere, og at det fortsat efter en årrække vil være forbundet med betydelige risici. UFST har derfor vurderet, at kontrakten om drift og vedligehold indtil det nye system er færdigimplementeret, kan tildeles uden udbud, jf. udbudslovens § 80, stk. 3, nr. 2 og nr. 3. Samtidig er implementering og iværksættelsen af afløsersystemet E&G allerede påbegyndt.
UFST har derfor indgået en tillægsaftale med KMD, med det formål at fastsætte et sikkert kontraktgrundlag om sikker drift af VUR-systemet indtil E&G-systemet er færdigimplementeret og kan udskifte VUR-systemet. Kontrakten indeholder bl.a. præciseringer og udvidelser af KMD's ydelser, der understøtter realiseringen af formålene med tillægsaftalen om udbudssætning og sikker drift indtil da. Kontrakten løber indtil E&G-systemet afløser VUR-systemet, herunder når VUR ikke længere er påkrævet for at kunne behandle klagesager tilbage i tid, hvor alene VUR ligger inde med relevant data.
UFST's vurdering er baseret på en omfattende teknisk gennemgang og analyse af legacy-systemerne,  herunder VUR, som ekstern bistand har gennemført for UFST med henblik på at afdække og vurdere mulighederne for at udbudssætte systemet. Det er konklusionen, at det af tekniske grunde er objektivt umuligt på nuværende tidspunkt at udbudssætte ejendomsvurderingssystemet på grund af interoperabiliteten og sammenhængen mellem KMD's VUR-system og KMD's hjælpeprogrammer og legacy-systemer. Analysen heraf peger navnlig på følgende tre forhold relateret til forholdet mellem legacy-systemerne og VUR-systemet:
Den eksterne bistand vurderer følgende om de tekniske afhængigheder til legacy-systemerne hos KMD; "De tekniske afhængigheder af KMD legacy-systemerne er således omfattende, særligt i forhold til den Fælles Kommunale Platform, og det grå programmel, som vurderes at ville kræve et omfangsrigt re-design for at erstatte afhængighederne med en mere løskoblet integration. Dette vil gøre en evt. transition langvarig og risikofyldt. Denne form for stærke tekniske bindinger i KMD legacy-systemer med eksterne afhængigheder til systemer og programmel  er et særsyn og skyldes ”den kommunale historik”. Graden af disse afhængigheder vurderes at adskille sig fra andre komplekse It-systemer. De tekniske integrationer fra f.eks. Forskud over til bl.a. SLUT hos DXC bidrager til at øge kompleksiteten.
Betragtningerne vedr. den fælleskommunale platform og gråt programmel vurderes også at gøre sig gældende for VUR (Ejendomsvurderingssystemet). Hertil kommer, at VUR er afhængig af en række delprojekter, herunder) udviklingen af E&G (Ejendomsværdi og grundværdi, dvs. ICE) samt Grunddataprogrammet, datafordeleren (i regi af digitaliseringsstyrelsen).
Ekstern bistand har om de tekniske afhængigheder for VUR-systemet og KMD's øvrige systemer (som der tidligere er indgået kontrakt om jf. bekendtgørelse 2022/S 107-301009), angivet, at:


Winner: KMD A/S
Award value: 90000000
Number of bids: 1